ஈரோடு சென்னிமலை ஓடைக்காட்டு வலசு பகுதியில் வசித்து வருபவர் தங்காயம்மாள் (63). இவரது மகன் கோபாலகிருஷ்ணன் (41). கடந்த வியாழனன்று மாலை வீட்டின் கதவை தட்டும் சத்தம் கேட்டு கோபாலகிருஷ்ணன் கதவை திறந்துள்ளனர். அப்போது முகமூடி அணிந்த 6 பேர் இருவரையும் தாக்கி கட்டிப்போட்டுள்ளனர். இதன்பின் பீரோவில் இருந்த ரூ.15 ஆயிரம் ரொக்கம், 7 சவரன் தங்க நகைகளை கொள்ளையடித்து சென்றுள்ளனர். இந்த கொள்ளை சம்பவம் குறித்து அரசலூர் காவல் துறையினர் வழக்குப் பதிவு செய்து விசாரித்து வருகின்றனர்.